Document ID: /roh_data/filtered/fineweb-2-filterrobots_roh.jsonl.gz/69410

Da San Francisco en California a La Punt en Engiadina. La dunna da 41 onns ha studegià relaziuns internaziunals e lavurà ils davos 14 onns per la Swissnex, ina plattafurma globala che collia la Svizra en ils temas furmaziun, perscrutaziun ed innovaziun.
Jau sun enorm gugent ina part dad insatge nov, jau fabritg gugent si insatge nov ed jau hai adina gust vi da l’aventura e midament.
Quest en ils arguments pertge ch'ella è sa decidida da turnar in Svizra, numnadamain a La Punt Chamues-ch sco mainagestiun dal InnHub che vegn probablamain fabritgà il 2025.
Fabritgar la hard- e software
En ils proxims onns vegn fabritgada questa chasa, questa hardware innovativa, qua vul ella s’engaschar. Ma pli tard duess era la software funcziunar, dumondas tge che duess capitar en il InnHub, tgi duess esser part da quel, tgi duess collavurar – ella vegn ad esser era a La Punt la diplomata d’innovaziun.